Simtel intră pe piața sistemelor de stocare a energiei printr-o nouă linie de business
Simtel, grup de inginerie și tehnologie, își extinde portofoliul prin lansarea unei noi linii de business dedicată sistemelor de stocare a energiei, oferind soluții complete de consultanță, EPC (Engineering, Procurement and Construction), operare comercială, service și mentenanță, potrivit unui comunicat remis redacției. Compania urmărește să adreseze nevoia tot mai crescută de gestionare eficientă a consumului și producției de energie, contribuind activ la tranziția către surse de energie regenerabile și la crearea unui sistem energetic sustenabil.